The Rocky Horror Picture Show
<s>The Rocky Horror Picture Show () je britansko-američki filmski mjuzikl snimljen 1975. godine u režiji Jima Sharmana, koji se smatra najpoznatijim kult filmom svih vremena.</s>

<s>Predstavlja adaptaciju teatarskog mjuzikla The Rocky Horror Show, čiju je londonsku premijeru 1973. godine također režirao Sharman.</s><s>Kao i predložak, predstavlja parodiju hollywoodskih i drugih science fiction i horor filmova B-produkcije.</s><s>Nominalni protagonisti, koje tumače Barry Bostwick i Susan Sarandon, su Brad i Janet, mladi zaručnički par kome se pokvari automobil tokom olujne noći, te su prisiljeni potražiti utočište na usamljenom imanju čiji je vlasnik ludi naučnik dr. Frank N. Furter (čiji lik tumači Tim Curry).</s><s>Radnja prikazuje kako ih oboje nastoji zavesti, ali i iskoristiti u svom dijaboličkom eksperimentu stvaranja umjetnog stvorenja.</s>

<s>Film, u kome su velikim dijelom nastupili članovi originalne postave, je sniman u studijima tvrtke Hammer Films te su "reciklirali" kulise i brojne rekvizite iz ranijih horor-filmova.</s><s>Daleko je više truda uloženo u "otkačene" kostime koje je dizajnirala Sue Blane, a za koje se kasnije tvrdilo da su uticali na punk modu.</s><s>Film se također isticao, zahvaljujući tada još aktualnoj seksualnoj revoluciji provokativnom i subverzivnom tretiranju seksualnosti, koje je uključivalo otvoreno transsekualne, transvestitske i biseksualne likove.</s>

<s>Rocky Horror Picture Show nakon premijere nije imao neki naročiti uspjeh, a nije mu bila sklona ni kritika, koja ga je smatrala "neukusnim".</s><s>Nakon nekoliko mjeseci, odnosno sljedeće godine, prikazivan je kao tzv. ponoćni film u Waverly Theatreu, kino-dvorani u njujorškoj boemskoj četvrti Greenwich Village.</s><s>Tada je počeo sticati popularnost među malenim, ali fanatičnim brojem poklonika, koji su počeli ritualno dolaziti na predstave, javno skandirati njegove replike, a na kraju se i oblačiti poput likova te izvoditi plesne i muzičke točke na sjedalima ili bini.</s><s>Sa vremenom se fenomen počeo širiti i na druge gradove, a gledanje filma postalo kolektivni ritual koji će, nekoliko godina kasnije, biti rekonstruiran u igranom filmu Fame.</s>

<s>Uloge</s>

<s>Tim Curry ...</s><s>Dr. Frank N. Furter, naučnik.</s><s>Susan Sarandon ...</s><s>Janet Weiss, heroina.</s><s>Barry Bostwick ...</s><s>Brad Majors, herok.</s><s>Richard O'Brien ...</s><s>Riff Raff, pomoćnik.</s><s>Patricia Quinn ...</s><s>Magenta, sluškinja.</s><s>Nell Campbell ...</s><s>Columbia, grupika.</s><s>Jonathan Adams ...</s><s>Dr. Everett V. Scott, suparnički naučnik.</s><s>Peter Hinwood ...</s><s>Rocky Horror, stvorenje.</s><s>Meat Loaf ...</s><s>Eddie, bivši dostavljač.</s><s>Charles Gray ...</s><s>Kriminolog, stručnjak.</s>

<s>Izvori</s>

<s>Vanjske veze</s>

<s>The Rocky Horror Picture Show official trailer at YouTube</s>

<s>Britanski filmovi
Američki filmovi
Filmski mjuzikli
Filmske komedije
Horor filmovi
SF-filmovi
Filmovi sa LGBT tematikom</s>

